Държавен вестник, бр. 36, 2012 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  36
§ 22. Създава се приложение № 10 към 
чл. 47, ал. 1:
„Приложение № 10
към чл. 47, ал. 1
СПЕЦИАЛИЗИРАНИ АВИАЦИОННИ РАБО­
ТИ – РАЗПРЪСКВАНЕ НА ВЕЩЕСТВА ОТ 
ВЪЗДУХА  (АХР)
1. Специализирани авиационни работи (САР) 
за разпръскване на вещества от въздуха –  авиохи­
мически работи (АХР), се извършват въз основа на 
сключени договори между авиационния оператор 
(АО) и възложителя.
2. При използване на авиационна техника за 
изпълнение на АХР екипажът на ВС задължително 
изготвя скици на обработваемите участъци, на 
които се нанасят следните обозначения:
– всички препятствия на терена с височина 
до 50 м;
– разстоянието по права линия от летателната 
площадка до обработваемите площи;
– телефонни линии и електропроводи с обо­
значаване на волтажа;
– охранявани и специални обекти;
– размерите на обработваемите площи в декари 
и номерата на полетата.
3. Разпръскване на вещества от въздуха – АХР, 
се извършва само с разрешени и етикетирани 
препарати, на които задължително е отбелязано, 
че могат да се прилагат от въздуха.
4. АХР се изпълняват задължително по заявка 
от възложителя най-малко 24 часа преди изпъл­
нението на полета. Въз основа на заявката КВС и 
заявителят определят реда за работа и екипажът 
извършва предварителна подготовка.
5. При АХР с пестициди от I, II и III група 
заявителят, ползващ ВС, е длъжен 72 часа пре­
ди започване на производствените полети чрез 
уведомително писмо до органите на местното 
самоуправление и местната администрация (кмет­
ство или община) да предупреди за предстоящата 
работа съседните стопани, пчеларските дружества 
и собственици на пчелни кошери, стопаните, от­
глеждащи копринени буби, и др. 
6. Работният ден за АХР започва при изгрева на 
слънцето и завършва 30 минути преди залеза му, 
като спазването му е задължително за екипажите и 
обслужващите работни групи. При метеорологични 
условия, при които е невъзможно изпълнението 
на АХР, работата се прекратява.
7. Преди започване на сезонната работа ин­
сталацията на ВС за АХР подлежи на основен 
технически преглед и състоянието се отразява в 
протокол за годност на инсталацията. ВС с не­
окомплектована и неизправна инсталация не се 
допуска до работа.
8. Инсталациите за пръскане на ВС и техниката 
за натоварването им задължително се проверяват 
всеки ден преди започване и по време на полетите. 
Състоянието им се отбелязва в техническия борден 
дневник, който се подписва от КВС и заявителя 
на услугата. 
9. Заявителят, ползващ ВС за АХР, е длъжен 
да представи на екипажа уведомителното писмо 
по т. 5 и да осигури:
а) специалист, който е отговорен за контрола 
върху дозирането на прилаганите пестициди и 
минерални торове и за организацията на работа;
б) достатъчна по брой работна група за подго­
товка и товарене във ВС на работните разтвори 
и за сигнализация при работа;
в) бързо и сигурно зареждане на ВС;
г) инструктаж на обслужващите работници за 
начина на подготовка на работните разтвори, за 
предпазните мерки при работа с пестициди, както 
и за употребата на предпазните средства.
10. Ръководството на АО е длъжно да осигури:
а) достатъчен брой ВС, комплектовани и годни 
за извършване на всички предвидени работи;
б) подготвени екипажи;
в) подмяна на инсталациите при смяна на 
вида на АХР;
г) ежедневен инструктаж на сигнализаторите за 
реда на обработка на площите, разстоянието, на 
което да се преместват, начина на сигнализиране, 
както и правилата за безопасна работа;
д) инструктаж срещу подпис в бордния журнал 
на обслужващите работници за реда на работа на 
летателната площадка, за товарене на ВС и за 
изискванията за безопасността на труда.
11. За ВС, които нямат ограничения в РЛЕ, 
АХР се извършват при полет с височина над 
повърхността на почвата или над растенията, 
както следва:
– при пръскане с хербициди, десиканти и де­
фолианти – 2 м;
– при пръскане с всички останали видове 
пестициди – 5 м;
– при пръскане на гори – 10 м;
– при прашене – 50 м.
12. Полетите над обработваемите площи се 
извършват само по права линия по разположените 
сигнализатори и при постоянно поддържане на 
предписаната работна височина.
13. Инсталацията за пръскане се включва в на­
чалото и се изключва в края на работния участък 
с разчет химикалите да попадат точно в границите 
му. Включването се осъществява, когато ВС се 
е установило на предписаната работна височина 
и скорост. 
14. Набирането на височина за извършване на 
завой или за преодоляване на препятствие над 
обработваемия участък задължително започва 
2 – 3 сек след спирането на инсталациите за пръс­
кане. Във всички случаи завоите с вертолет се 
изпълняват на височина не по-малко от 30 м над 
препятствията с наклон не повече от 20 градуса. 
Завоите със самолет се извършват в хоризонтална 
плоскост  на височина не по-ниско от 50 м над 
препятствията в равнина и не по-ниско от 100 м 
над пресечена местност и горски масиви.
15. Първата сигнална линия при започване 
на обработка на дадена площ се разполага по 
следния начин: